CELEX: 32018D1275
Language: et
Date: 2018-09-18 00:00:00
Title: Nõukogu otsus (EL) 2018/1275, 18. september 2018, millega määratakse ametisse määruse (EL) 2017/1939 artikli 14 lõikega 3 ette nähtud valikukomisjoni liikmed

21.9.2018   
               
               
                  ET
               
               
                  Euroopa Liidu Teataja
               
               
                  L 238/92
               
            
         NÕUKOGU OTSUS (EL) 2018/1275,
         18. september 2018,
         millega määratakse ametisse määruse (EL) 2017/1939 artikli 14 lõikega 3 ette nähtud valikukomisjoni liikmed
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 12. oktoobri 2017. aasta määrust (EL) 2017/1939, millega rakendatakse tõhustatud koostööd Euroopa Prokuratuuri asutamisel, (1) eriti selle artikli 14 lõiget 3,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Vastavalt määruse (EL) 2017/1939 artikli 14 lõikele 3 moodustatakse valikukomisjon, et koostada Euroopa peaprokuröri ametikohale sobivate kandidaatide nimekiri ning esitada põhjendustega arvamus Euroopa prokuröri kandidaatide sobivuse kohta.
                  
               
                     (2)
                  
                  
                     Määruses (EL) 2017/1939 on sätestatud, et Euroopa peaprokuröri nimetavad valikukomisjoni koostatud sobivate kandidaatide nimekirja põhjal ametisse Euroopa Parlament ja nõukogu omavahelisel kokkuleppel.
                  
               
                     (3)
                  
                  
                     Määruses (EL) 2017/1939 on ka sätestatud, et pärast valikukomisjoni põhjendustega arvamuse kättesaamist nimetab nõukogu iga Euroopa prokuröri ametisse iga liikmesriigi esitatud kolme kandidaadi seast.
                  
               
                     (4)
                  
                  
                     Valikukomisjon hindab kandidaate Euroopa peaprokuröri ja Euroopa prokuröri ametikohale määruse (EL) 2017/1939 artikli 14 lõikes 2 ja artikli 16 lõikes 1 sätestatud nõuete alusel, sealhulgas selle alusel, kas kandidaatide sõltumatus on väljaspool kahtlust.
                  
               
                     (5)
                  
                  
                     Valikukomisjon koosneb 12 isikust, kes valitakse Euroopa Kohtu või kontrollikoja endiste liikmete, Eurojusti endiste siseriiklike liikmete, riikide kõrgemate kohtute liikmete ning tunnustatud ja pädevate juristide hulgast.
                  
               
                     (6)
                  
                  
                     Ühe valikukomisjoni liikme esitab Euroopa Parlament. 31. mail 2018 nimetas Euroopa Parlament tema esitatavaks valikukomisjoni liikmeks Antonio MURA.
                  
               
                     (7)
                  
                  
                     Komisjon võttis arvesse vajadust geograafilise ja soolise tasakaalu ning Euroopa Prokuratuuris osalevate liikmesriikide õigussüsteemide nõuetekohase esindamise järele valikukomisjoni liikmete hulgas.
                  
               
                     (8)
                  
                  
                     Komisjoni esitatud üheteistkümne isiku, kuue mehe ja viie naise hulgas on üks endine Euroopa Kohtu liige, üks endine kontrollikoja liige, üks Eurojusti endine siseriiklik liige, viis kõrgel ametikohal olnud prokuröri, kaks riikide kõrgemate kohtute liiget ja üks tunnustatud ja pädev jurist.
                  
               
                     (9)
                  
                  
                     Määruse (EL) 2017/1939 artikli 14 lõikes 3 on sätestatud, et nõukogu võtab vastu otsuse, millega määratakse komisjoni ettepanekul ametisse selle liikmed.
                  
               
                     (10)
                  
                  
                     Seetõttu tuleks valikukomisjoni liikmed ametisse määrata,
                  
               ON VASTU VÕTNUD KÄESOLEVA OTSUSE:
         
            Artikkel 1
            Alates 9. oktoobrist 2018 määratakse määruse (EL) 2017/1939 artikli 14 lõikega 3 ette nähtud valikukomisjoni liikmetena neljaks aastaks ametisse järgmised isikud:
            
                         
                     
                     
                        Peter FRANK
                     
                  
                         
                     
                     
                        Ulrike HABERL-SCHWARZ
                     
                  
                         
                     
                     
                        Theodoros IOANNIDES
                     
                  
                         
                     
                     
                        Saale LAOS
                     
                  
                         
                     
                     
                        Jean-Claude MARIN
                     
                  
                         
                     
                     
                        Ján MAZÁK
                     
                  
                         
                     
                     
                        María de los Ángeles GARRIDO LORENZO
                     
                  
                         
                     
                     
                        Marin MRČELA
                     
                  
                         
                     
                     
                        Antonio MURA
                     
                  
                         
                     
                     
                        Vítor Manuel DA SILVA CALDEIRA
                     
                  
                         
                     
                     
                        Martine SOLOVIEFF
                     
                  
                         
                     
                     
                        Raija TOIVIAINEN.
                     
                  
         
            Artikkel 2
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 18. september 2018
            
               
                  Nõukogu nimel
               
               
                  eesistuja
               
               G. BLÜMEL
            
         
         
            (1)  ELT L 283, 31.10.2017, lk 1.